रेप के मामले में सबूतों के अभाव में युवक बरी
चंडीगढ़| रेपके मामले में आरोपी युवक को जिला अदालत ने साक्ष्यों के अभाव में बरी कर दिया। मामले में पीड़ित अपने बयानों से मुकर गई। अदालत ने सेक्टर-22 निवासी साहिल नामक युवक को बरी कर दिया। मामले में पीड़ित लड़की का पिता शिकायतकर्ता था, जिसने आरोप लगाया गया था कि उसने 12वीं कक्षा में पढ़ने वाली अपनी 17 वर्षीय बेटी को सेक्टर-34 के संस्थान में कार से छोड़ा था। पिछले साल दस अक्टूबर सुबह दस बजे की इस घटना में जब शिकायतकर्ता बेटी को लेने के लिए दोपहर एक बजे के करीब पहुंचा तो उसे पता चला कि बेटी संस्थान में गई नहीं थी। इन्होंने शक के आधार पर आरोपी के खिलाफ मामला दर्ज कराया। पुलिस ने दुष्कर्म और पॉक्सो एक्ट की धाराओं के तहत मामला दर्ज किया था।
hin_Deva hin_Deva